Lav et referat af nedenstående tekst:

Tekst:
Det nordjyske medlem af folketingets transportudvalg Morten Marinus (DF) beder nu transportminister Henrik Dam Kristensen (S) om en lynredegørelse om onsdag aftens påsejling af jernbanebroen mellem Aalborg og Nørresundby. Dansk Folkeparti vil dels have en plan for at mindske generne og rejsetiden for pendlerne, mens broen bliver repareret, dels bede om at få jernbanebroen repareret så hurtigt som overhovedet muligt. Endelig ønsker DF en redegørelse for, om procedurerne for sejlads omkring jernbanebroen bør strammes op. - Det var tilsyneladende et mindre mirakel, der gjorde, at nattens påsejling af jernbanebroen i Limfjorden, ikke ledte til, at et tog blev ramt eller afsporet af skibet, der påsejlede broen næsten samtidig med, at toget passerede. Transportminister Henrik Dam Kristensen (S) må således redegøre for, hvilke tiltag, han vil sætte i værk for at sikre, at ulykken ikke kan gentage sig, siger Morten Marinus. Og påsejlingen får også Aalborg Kommunes ældre- og handicaprådmand, Tina French Nielsen (V), til at reagere. Hun mener, at påsejlingen er et bevis på, at den nordjyske infrastruktur er for sårbar, og at der er behov for hurtigt at få etableret en tredje limfjordsforbindelse. -For adskillige nordjyder betyder påsejlingen, at vi forsinkes og besværes yderligere i vores hverdag, fordi vi ikke har været dygtigt nok til at sikre en moderne og effektiv infrastruktur omkring Limfjorden i Aalborg. En tredje limfjordsforbindelse ville selvfølgelig ikke kunne erstatte togforbindelsen. Men, tænk på belastningen også, hvis det havde været selve Limfjordsbroen eller tunnellen, der var lukket ned, siger Tina French Nielsen.

Referat:
Morten Marinus vil mindske generne for pendlere efter nattens påsejling af jernbanebroen i Aalborg.